Angèle

Angèle Joséphine Aimée Van Laeken (født 3. desember 1995 i Uccle), bedre kjent under artistnavnet Angèle (), er en belgisk sanger-låtskriver og musiker. Hun var en av de største nykommerne innen fransk og belgisk pop i 2018. Singelen «Tout oublier», som broren Roméo Elvis medvirket på, lå ni uker som nummer én på den belgiske Ultratop-listen. Dette var ny rekord for en belgisk artist; tidligere var det sangeren Stromae som hadde ligget lengst på toppen av den samme hitlisten.

Biografi 
Angèle er datter av sangeren Marka og skuespilleren Laurence Bibot. Broren hennes er rapperen Roméo Elvis. Takket være faren startet hun tidlig å spille piano. Som barn gikk Angèle på en streng katolsk skole, før hun begynte på École Decroly, en skole som ga henne mulighet til å utfolde seg kunstnerisk. Hun begynte også på en jazzskole før hun sluttet seg til farens band.

Musikalske karriere 
Angèle startet karrieren ved å opptre på ulike kafeer i Brussel. I 2017 var hun oppvarmingsartist for Ibeyi og den belgiske rapperen Damso. Hun medvirket også på Damsos album Lithopédion. Hennes første singel, «La Loi de Murphy» (som betyr Murphy's Law), ble utgitt i slutten av 2017 og fikk millioner av visninger på YouTube. Hennes andre singel, «Je veux tes yeux», ble utgitt tidlig i 2018. Videoene til de to sangene ble regissert av den belgiske fotografen Charlotte Abramow.

I mai 2018 spilte Angêle sin første konsert i Paris, sammen med MC Solaar. Der fremførte hun sin egen coverversjon av hans hitlåt «Victime de la mode». Sommeren 2018 opptrådte hun på en rekke festivaler i Belgia, Frankrike og Sveits.

I 2018 ga hun ut sin tredje singel, «La Thune», og i august 2018 annonserte hun lydsporet på hennes første album, Brol. Albumet ble gitt ut 5. oktober 2018, samme dag som singelduetten med broren Roméo Elvis ble utgitt. Dette albumet ble svært vellykket og resulterte i invitasjoner til å opptre på en rekke franske TV-programmer. 8. november 2019 ga hun ut en nyutgivelse av Brol ved navn Brol La Suite som, i tillegg til de originale sangene, også inkluderte syv nye lydspor.

I 2019 ble Angèle en av de mest ettertraktede artistene i Frankrike og Belgia, og bekreftet sitt feministiske ståsted gjennom sangen «Balanse ton quoi», en referanse til den franske #metoo-bevegelsen Balanse ton porc («Angi svinet ditt»). Skuespilleren Pierre Niney gjorde en opptreden i videoen sammen med flere av Angèles venner hvor de diskuterte utfordringer hennes kvinnelige venner har opplevd rundt menn. Ifølge Angèle handler ikke filmen om å latterliggjøre menn, men om å lære alle å leve i et mer aksepterende samfunn.

Musikalske forbilder 
Angèle er fan av Ella Fitzgerald og Hélène Ségara. Hun finner inspirasjon i mange musikalske sjangere, fra fransk musikk til elektronisk musikk og rap, som hun selv mislikte som tenåring. Hun ble spesielt påvirket av rap da hun opptrådde med sin bror Roméo Elvis og rapperne Caballero og JeanJass. Hun er også påvirket av den belgiske rapperen James Deano, kjent for sin sans for humor, og Sheryfa Luna, Zaho, Vitaa og Diam's.

Diskografi

Studioalbum

Singler

Referanser

Eksterne lenker 
 
 
 
 

Belgiske sangere
Popmusikk